CELEX: 62007CN0477
Language: hu
Date: 2007-11-02 00:00:00
Title: C-477/07. sz. ügy: A Hof van Beroep te Antwerpen (Belgium) által 2007. október 29-én benyújtott előzetes döntéshozatal iránti kérelem – Gerlach & Co. NV kontra Belgische Staat

12.1.2008   
            
            
               HU
            
            
               Az Európai Unió Hivatalos Lapja
            
            
               C 8/6
            
         A Hof van Beroep te Antwerpen (Belgium) által 2007. október 29-én benyújtott előzetes döntéshozatal iránti kérelem – Gerlach & Co. NV kontra Belgische Staat
   (C-477/07. sz. ügy)
   (2008/C 8/11)
   Az eljárás nyelve: holland
   A kérdést előterjesztő bíróság
   Hof van Beroep te Antwerpen (Belgium)
   Az alapeljárás felei
   
      Fellebbező: Gerlach & Co. NV
   
      Ellenérdekű fél a fellebbezési eljárásban: Belgische Staat
   Az előzetes döntéshozatalra előterjesztett kérdések
   
               1)
            
            
               Azonos-e a Közösségi Vámkódex (kihirdette az 1992. október 12-i, 2913/92 EGK tanácsi rendelet (1), a továbbiakban: Vámkódex) 221. cikkének (1) bekezdése szerinti könyvelésbe vétel a Vámkódex 217. cikke szerinti könyvelésbe vétellel, amely szerint a vámhatóságnak a vám összegét be kell jegyeznie a könyvelési nyilvántartásba vagy más, ezzel egyenértékű adathordozóba, és meg kell-e különböztetni ezt a könyvelésbe vételt a vámösszegnek a Közösségek saját forrásainak rendszeréről szóló, 88/376/EGK, Euratom tanácsi határozat végrehajtásáról szóló, 1989. május 29-i 1552/89/EGK, Euratom tanácsi rendelet (2) 6. cikke (jelenleg a Közösségek saját forrásainak rendszeréről szóló 2000/597/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendelet (3) 6. cikke) szerinti saját forrás könyvelésébe vételétől?
            
         
               2)
            
            
               Úgy kell-e értelmezni a Vámkódex 221. cikkének (1) bekezdését, hogy a vámösszegnek a vámhatóság által az adóssal történt megfelelő közlése csak akkor tekinthető a vámösszeg Vámkódex 221. cikke (1) bekezdése szerinti, adóssal történt közlésének, ha a vámösszeget már az adóssal történt, vámhatóság általi közlése előtt könyvelésbe vették?
            
         
               3)
            
            
               Úgy kell-e értelmezni a Vámkódex 221. cikkének (1) bekezdését, hogy a vámösszeg nem követelhető, ha azt a vámhatóság az adóssal anélkül közölte megfelelő formában, hogy a vámösszeget a vámhatóság a közlés előtt könyvelésbe vette volna, és így a vámhatóságok csak akkor követelhetik utólag a vámösszeget, ha azt a könyvelésbe vételt követően és a vonatkozó elévülési időn belül, ismételten, megfelelő formában közlik az adóssal?
            
         
      (1)  A Közösségi Vámkódex létrehozásáról szóló rendelet, HL L 302., 1. o.; magyar nyelvű különkiadás 2. fejezet, 4. kötet, 307. o.
   
      (2)  HL L 155., 1. o.; magyar nyelvű különkiadás 1. fejezet, 1. kötet, 176. o.
   
      (3)  HL 2000., L 130., 1. o.; magyar nyelvű különkiadás 1. fejezet, 3. kötet, 169. o.